הארי סטיילס

הארי אדוארד סטיילס (באנגלית: Harry Edward Styles; נולד ב-1 בפברואר 1994) הוא זמר-יוצר, פזמונאי ושחקן אנגלי, המוכר בתור חבר לשעבר בלהקת הבנים ואן דיירקשן, וכיום זמר סולו. בתחילה היה חבר בלהקת "וייט אסקימו" (White Eskimo), בהולמס צ'אפל , עיירה בצ'שייר איסט . ב-2010 הוא נבחן בעונה השביעית של ריאליטי השירה, "אקס פקטור" הבריטי; לאחר שהודח כמבצע יחיד, חזר לתחרות עם עוד ארבעה מתמודדים אחרים, והם חברו יחד לקבוצה, שנקראה בהמשך להקת "ואן דיירקשן". להקתם גדלה והפכה לאחת מלהקות הבנים הכי מצליחות בכל הזמנים עד שנת 2016, שבה חברי הלהקה הודיעו שהם לוקחים הפסקה.

סטיילס הוציא את אלבום הסולו הראשון שלו Harry Styles בהוצאת קולומביה רקורדס בשנת 2017. האלבום הגיע למקומות הראשונים בבריטניה ובארצות הברית, והפך לאחד מעשרת האלבומים הנמכרים ביותר בעולם באותה שנה. הסינגל המוביל שלה, "Sign of the Times", הגיע למקום הראשון במצעד הסינגלים הבריטי. סטיילס הוציא את האלבום השני שלו Fine Line בשנת 2019, והוא הגיע למקום הראשון במצעד בילבורד 200, דורג כנמכר ביותר בהיסטוריה בשבוע הראשון לצאתו עבור אמן גברי אנגלי, ובנוסף האלבום נכלל ברשימת "500 האלבומים הגדולים בכל הזמנים" של מגזין רולינג סטון לשנת 2020. הסינגל הרביעי מהאלבום, "Watermelon Sugar" הגיע למקום ראשון במצעד בילבורד הוט 100. אלבומו השלישי של סטיילס, Harry's House, זכה לשבחים רבים מצד מבקרים ומעריצים כאחד והסינגל המוביל מהאלבום, "As It Was", נחשב לאחד מהשירים המצליחים ביותר לשנת 2022 ושבר מספר שיאים שונים.

לאורך הקריירה שלו זכה סטיילס בפרסים כגון פרסי המוזיקה הבריטית, פרס המוזיקה האמריקאית, פרס המוזיקה של בילבורד, ופרס המוזיקה של ARIA ופרס גראמי. קריירת המשחק שלו החלה בתפקידו ב"דנקרק" (2017), ומאז שיחק גם ב"נצחיים", "אל תדאגי יקירתי" ו"השוטר שלי". סטיילס ידוע באופנה הראוותנית שלו, והוא הגבר הראשון שהופיע לבדו על שער המגזין "ווג" מאז ייסודו בשנת 1892.

== ביוגרפיה ==
סטיילס נולד בעיר רדיץ' במחוז ווסטרשייר. הוא הבן של אן טוויסט (בעבר אן קוקס), ודזמונד "דס" סטיילס. רבים מבני המשפחתו היו פועלי חקלאות בנורפוק. סטיילס גדל בהולמס צ'אפל , עיירה בצ'שייר איסט , לאחר שעבר עם הוריו ואחותו הגדולה, ג'מה, כאשר היה ילד קטן. הוא למד בבית הספר Holmes Chapel Comprehensive School . הוריו של סטיילס התגרשו כאשר היה בן שבע, ולאחר מכן אימו התחתנה בשנית. כנער בן 16, הוא עבד במאפייה.

כילד, סטיילס אהב לשיר וציין את פרדי מרקיורי, אלביס פרסלי והביטלס כמוזיקאים שהשפיעו עליו במיוחד. בהולמס צ'אפל היה סטיילס סולן הלהקה "White Eskimo", אשר זכתה בתחרות להקות מקומית.

== קריירה מוזיקלית ==
=== אקס פקטור ===
[[ואן דיירקשן בסבב ההופעות החיות של התוכנית "אקס פקטור", גלאזגו, 2011]]
ב-11 באפריל 2010, סטיילס נבחן כמתמודד יחיד לעונה השביעית של ריאליטי השירה הבריטי "אקס פקטור". הוא נכשל בכניסה לקטגוריית הבנים בשלב בתי השופטים. עוד ארבעה מתמודדים אחרים (נייל הורן, ליאם פיין, לואי טומלינסון וזאין מאליק) נכשלו, בכניסה לשלב בתי השופטים, אך לאחר הצעתה של הזמרת ניקול שרזינגר, אשר שפטה בתוכנית, הם חוברו ללהקת בנים בוומבלי ארנה, לונדון, ביולי 2010, במהלך שלב מחנה האימונים, ובכך נכנסו לקטגוריית הלהקות והמשיכו בתחרות. סטיילס המציא את השם "ואן דיירקשן", אשר משמעותו הוא 'כיוון אחד'.

ואן דיירקשן סיימה את התוכנית במקום השלישי, ומיד לאחר גמר התוכנית, השיר שהיה אמור לשמש אותם אם היו זוכים, הנקרא "Forever Young" דלף לאינטרנט. זמן קצר לאחר מכן, אישרו את חתימתם על חוזה בסך 2 מיליון לירה שטרלינג ב"Syco Records". הקלטת אלבום הבכורה שלהם החל בינואר 2011. בפברואר 2011, השתתפו הלהקה בסיבוב הופעות של אקס פקטור. במהלך הסיבוב, זכו הלהקה להופיע מול כ-500,000 אנשים. לאחר הסיבוב, המשיכו לעבוד על אלבומם. במהלך האלבום עבדה הלהקה עם המפיקים קרל פאלק, סוואן קוטצ'ה, סטיב מק, רמי יעקב, שרמי ספילברג ועוד.

=== ואן דיירקשן ===
לאחר אקס פקטור, הלהקה הוחתמה בחברת הבידור של סיימון קאוול, "Syco Entertainment" ב-2010. הם הוציאו את אלבום האולפן הראשון שלהם, "Up All Night" ב-2012. הסינגל הראשון של ואן דיירקשן, "What Makes You Beautiful" הגיע למקום הראשון במצעד הסינגלים הבריטי. באוגוסט 2013, יצא הסרט הדוקומנטרי על הלהקה, הנקרא "One Direction: This Is Us", אשר בוים על ידי מורגן ספרלוק. הסרט גרף מעל 30 מיליון דולר בכל העולם בשבוע הראשון לצאתו. אלבום האולפן השלישי של הלהקה, "Midnight Memories", יצא ב-25 בנובמבר 2013. אלבום האולפן הרביעי של הלהקה, "Four" יצא ב-17 בנובמבר 2014, ואלבום האולפן החמישי שלהם, "Made in the A.M", יצא בנובמבר 2015.

=== קריירת סולו ===
סטיילס, 2013
חברי להקת ואן דיירקשן יצאו להפסקה זמנית בדצמבר 2015, כדי לקדם פרויקטים עצמאיים. ב-23 ביוני 2016, מגזין בילבורד דיווח כי סטיילס חתם על חוזה הקלטות עם חברת קולומביה רקורדס, אותה חברה אשר עובדת עם הלהקה. נוסף על כך דגמן סטיילס למגזין "Anotherman" שיצא לאור ב-29 בספטמבר 2016. סטיילס הופיע על גבי שלושה שערים למגזין אשר התפרסמו בהמשך.

ב-7 באפריל 2017, סטיילס שחרר את שיר הסולו הראשון שלו "Sign Of The Times", שהגיע למקום ראשון ב-81 מדינות באייטיונס, זכה לביקורות חיוביות מהמבקרים ומהמעריצים ואף להשוואות לזמר דייוויד בואי עם הצלחה מרובה. עם השיר "Sign of the times" סטיילס שבר שיא מכירות ועקף את הזמרת אדל עם הזמן הקצר ביותר בהגעה למקום הראשון ב־אייטיונס האמריקאי ב-13 דקות בלבד.

ב־12 במאי 2017 הוציא סטיילס את אלבום הסולו הראשון שלו, Harry Styles, שזכה לשבחים רבים בשל סגנונו השונה מסגנון המוזיקה של ואן דיירקשן, אשר כולל את סגנונות הרוק, הרוק הכבד והבריטפופ.<ref></ref><ref></ref>

מאוחר יותר בשנה זו, יצא סטיילס לסיבוב הופעות עולמי אשר בו הופיע שירים מאלבומו הראשון, שלושה שירים מהתקופה שבה היה בואן דיירקשן והם: "Stockholm Syndrome", "If i Could Fly", והלהיט אשר בזכותו התפרסם יחד עם חבריו ללהקה – "What Makes You Beautiful", אך בגרסה שונה.

ב-11 באוקטובר 2019 יצא הסינגל הראשון "Lights Up", מתוך אלבום האולפן השני, Fine Line, שיצא ב-13 בדצמבר 2019. סינגלים נוספים מתוך אלבום זה שהוצאו לאור לאחר הוצאת האלבום הם "Adore You", "Watermelon Sugar", "Falling" ו-"Golden".

ב-20 במאי 2022 יצא אלבום האולפן השלישי של סטיילס, Harry's House, הכולל את הסינגלים "As It Was", "Late Night Talking", "Music for a Sushi Restaurant" ו-"Satellite". האלבום כולל את סגנונות הפופ רוק, סינת'-פופ, הגל החדש ו-R&B.<ref></ref><ref></ref><ref name = "RS"></ref>

== משחק ==
בשנת 2012 סטיילס ביחד עם חבריי ״ואן דיירקשן״ שיחקו ושרו בפרק בסדרת הנוער של ערוץ ניקלודיאון, "ICarly".

סטיילס הצטלם לראשונה בתור שחקן בסרט המותחן-אקשן של הבמאי כריסטופר נולאן, "דנקרק", לצד טום הארדי, קיליאן מרפי, מארק ריילנס וקנת בראנה.
בנובמבר 2021 גילם את ארוס, אחיו של תאנוס, בסרט "הנצחיים", וצפוי להיות גם בסרט ההמשך.

סטיילס כיכב לצד פלורנס פיו וכריס פיין בסרטים "אל תדאגי יקירתי"<ref></ref> ו"השוטר שלי".

== חיים אישיים ==
סטיילס מגדיר עצמו "".<ref></ref>

סטיילס היה במערכת יחסים עם קרולין פלאק, מנחת התוכנית "The Xtra Factor", בין נובמבר 2011 לינואר 2012. ביקורות רבות נכתבו על מערכת היחסים ביניהם, בגלל הבדל הגילאים של 14 שנים ביניהם.
בין אוקטובר 2012 לינואר 2013, הוא יצא עם הזמרת טיילור סוויפט, ובין 2017 עד סוף 2018, יצא עם הדוגמנית הצרפתייה קאמיל רואו-בל. בתחילת 2021 החל לצאת עם השחקנית אוליביה ווילד. בנובמבר 2022 נפרדו.

ב-2018 פורסם כי כלל רווחיו של סטיילס ממכירת מרצ'נדייזינג בהופעות ובאתר האינטרנט שלו (תחת הסלוגן "Treat people with kindness") הופנו לתרומות.

== פילמוגרפיה ==
{| class="wikitable"
|-
!שנה
!שם
!תפקיד
!הערות
|-
|2010
|The X Factor
| rowspan="7" |עצמו
|מתמודד (עונה 7)
|-
|2012
|ICarly
|תפקיד אורח (עונה 5, פרק 1)
|-
|2012, 2013, 2014
|סאטרדיי נייט לייב
|3 פרקים
|-
|2013
|"One Direction: This Is Us"
|סרט ביוגרפי
|-
| rowspan="2" |2014
|"One Direction: Where We Are – The Concert Film"
|
|-
|"One Direction: The TV Special"
|
|-
|2016
|"Absolutely Fabulous: The Movie"
|הופעת אורח
|-
|2017
|דנקרק
|אלכס
|תפקיד המשחק הראשון של סטיילס
|-
|2021
|הנצחיים
|ארוס
|סצנה אחרי הכתוביות
|-
| rowspan="2" |2022
|אל תדאגי יקירתי
|ג'ק
|rowspan="2" |שחקן ראשי
|-
|השוטר שלי
|טום ברג'ס
|}

== דיסקוגרפיה ==

=== אלבומי אולפן ===
* 2017: Harry Styles
* 2019: Fine Line
* 2022: Harry's House

=== מיני-אלבומים ===
* 2017: Spotify Singles

=== אלבומי DVD ===
* 2017: Harry Styles: Behind the Album

==הופעות==
===סיבובי הופעות===
* 2017–2018: Harry Styles: Live on Tour
* 2021–2023: Love On Tour

== פרסים ומועמדויות ==

{| class="wikitable"
|-
!פרס
!שנה
!קטגוריה
!פרויקט
!תוצאה
!סימוכין
|-
!JIM AWARDS
|2012
|החתיכים של השנה
|
|
|
|-
!פרסי המוזיקה של iHeartRadio
|2014
|פרס האינסטגרם
|
|
|
|-
! rowspan="3" |פרסי המוזיקה של iHeartRadio
| rowspan="3" |2018
|שיר גרסת הכיסוי הטוב ביותר
|"The Chain"
|
|
|-
|הווידאו קליפ הטוב ביותר
|"Sign of the Times"
|
|
|-
|הסולן הפורץ הטוב ביותר
|
|
|
|-
! rowspan="2" |פרסי המוזיקה של iHeartRadio
| rowspan="2" |2019
|צבא המעריצים הטוב ביותר
|סטיילרס
|
|
|-
|שיר גרסת הכיסוי הטוב ביותר
|"You're Still the One" (שאניה טוויין) <small>(עם קייסי מאסגרייבס)</small>
|
|
|-
!פרסי המוזיקה של בילבורד
| rowspan="2" |2020
|הישג המצעדים של בילבורד
|
|
|
|-
!פרסי המוזיקה של iHeartRadio
|צבא המעריצים הטוב ביותר
|סטיילרס
|
|
|-
!פרס גראמי
| rowspan="7" |2021
|ביצוע סולו הפופ הטוב ביותר
|
|
|
|-
! rowspan="6" |פרסי המוזיקה של iHeartRadio
|שיר השנה
|"Watermelon Sugar"
|
|
|-
|זמר השנה
|
|
|
|-
|הליריקה הטובה ביותר
|"Adore You"
|
|
|-
|שיר גרסת הכיסוי הטוב ביותר
|"Juice" (ליזו)
|
|
|-
|צבא המעריצים הטוב ביותר
|סטיילרס
|
|
|-
|הווידאו קליפ הטוב ביותר
|"Watermelon Sugar"
|
|
|-
! rowspan="2" |פרסי המוזיקה של iHeartRadio
| rowspan="2" |2022
|צבא המעריצים הטוב ביותר
|האריס
|
|
|-
|סיבוב ההופעות של השנה
|Love On Tour
|
|
|-
! rowspan="4" |פרסי בחירת הילדים של ניקלודיאון
| rowspan="11" |2023
|זמר אהוב
|
|
| rowspan="4" |<ref></ref>
|-
|השיר האהוב ביותר
|"As It Was"
|
|-
|האלבום האהוב ביותר
|Harry's House
|
|-
|כוכב המוזיקה העולמי האהוב
|
|
|-
! rowspan="7" |פרסי המוזיקה של iHeartRadio
|שיר השנה
|"As It Was"
|
| rowspan="7" |<ref></ref>
|-
|אמן השנה
|
|
|-
|הווידאו קליפ הטוב ביותר
|"As It Was"
|
|-
|צבא המעריצים הטוב ביותר
|האריס
|
|-
|להיט הטיקטוק של השנה
|"As It Was"
|
|-
|הסטייל האהוב ביותר בסיבוב הופעות
|
|
|-
|המופע הקבוע האהוב ביותר
|Love On Tour
|
|-
!פרסי המוזיקה של iHeartRadio
|2024
|סגנון סיבוב ההופעות הטובה ביותר
|
|
|<ref></ref>
|}

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זמרים-יוצרים בריטים
קטגוריה:זמרים בריטים
קטגוריה:מוזיקאים בריטים
קטגוריה:פזמונאים בריטים
קטגוריה:זמרי פופ בריטים
קטגוריה:זמרי רוק בריטים
קטגוריה:חברי להקת ואן דיירקשן
קטגוריה:משתתפי אקס פקטור (בריטניה)
קטגוריה:זוכי פרס גראמי
קטגוריה:זוכי פרס ג'ונו
קטגוריה:זוכי פרס הווידאו קליפים של MTV: אישים
קטגוריה:זוכי פרס המוזיקה של MTV אירופה
קטגוריה:זוכי פרס המוזיקה של בילבורד
קטגוריה:זוכי פרס בחירת הנוער
קטגוריה:אנגלים שנולדו ב-1994